Държавен вестник, бр. 34, 2017 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  34
извършва със средства на концесионера и на 
негов риск. 
2. Определя концесионна площ с размер 
230,4 дка, индивидуализирана с координатите 
на точките от № 1 до № 35 в координатна 
система „1970 г.“ съгласно приложението. В 
тези граници концесионната площ включва:
2.1. Площта на находище „Кошарите“, 
участък „Запад“, с размер 100,3 дка, инди-
видуализирана с координати от № 1 до № 40 
по външния контур на утвърдените запаси 
и ресурси в координатна система „1970 г.“ 
съгласно приложение – неразделна част от 
концесионния договор, и Акт за изключителна 
държавна собственост № 1572 от 6 юли 2016 г.
2.2. Площите, необходими за осъществяване 
на дейностите по концесията извън добива.
3. Определя срок на концесията 35 години. 
Началният срок на концесията е датата на 
влизането в сила на концесионния договор.
4. Концесионният договор влиза в сила от 
датата на предоставянето на банковата гаран-
ция по т. 8.1.1.
5. Определя пряко за концесионер „Ток-
сан“ – ООД, гр. Враца – титуляр на Удостове-
рение за търговско откритие № 502 от 27 август 
2015 г., издадено от министъра на енергетиката. 
6. Концесията се осъществява при следните 
условия:
6.1. Добивът на подземното богатство по 
т. 1 да се осъществява след съгласуване и/или 
одобрение от министъра на енергетиката на 
проектите и плановете по т. 7.2.3, изготвени 
въз основа на мерките и условията в Решение 
№ ВР-4-ПР/2015 г. на директора на Регионал-
ната инспекция по околната среда и водите 
(РИОСВ) – Враца. Решението е приложе-
ние – неразделна част от проекта по т. 7.2.3.1.
6.2. При експлоатацията на подземните бо-
гатства да се спазват нормативните изисквания, 
свързани с опазването на земните недра, околна-
та среда, водите, човешкото здраве, защитените 
със закон територии и обекти, включително 
горите и земите в национални и природни 
паркове и резервати, правата върху горските 
територии и земеделските земи, културните 
ценности, националната сигурност, отбраната 
на страната и обществения ред, пътищата и 
пътната инфраструктура от републиканската 
пътна мрежа.
6.3. Правата и задълженията по концесията 
да не се прехвърлят на трети лица освен с раз-
решение на Министерския съвет при условията 
и по реда на действащото законодателство.
6.4. При осъществяване на концесията и 
на свързаните с нея дейности концесионерът 
е длъжен:
6.4.1. да спазва изискванията за осигуряване 
на здравословни и безопасни условия на труд;
6.4.2. да не допуска наднормено натоварване с 
вредни вещества на околната среда на обектите, 
подлежащи на здравна защита по § 1, т. 3 от 
допълнителните разпоредби на Наредбата за 
условията и реда за извършване на оценка на 
въздействието върху околната среда, приета с 
Постановление № 59 на Министерския съвет 
от 2003 г. (обн., ДВ, бр. 25 от 2003 г.; изм. и 
доп., бр. 3 от 2006 г., бр. 80 от 2009 г., бр. 29 от 
2010 г., бр. 3 от 2011 г., бр. 94 от 2012 г. и бр. 12 
от 2016 г.), и да не предизвиква нарушаване на 
здравните изисквания за обектите с обществено 
предназначение по § 1, т. 9 от допълнителната 
разпоредба на Закона за здравето;
6.4.3. да не нарушава режима на експлоата-
ция на санитарно-охранителните зони около 
водоизточниците и съоръженията за питейно-
битово водоснабдяване съгласно Наредба № 3 
от 2000 г. за условията и реда за проучване, 
проектиране, утвърждаване и експлоатация на 
санитарно-охранителните зони около водоиз-
точниците и съоръженията за питейно-битово 
водоснабдяване и около водоизточниците на 
минерални води, използвани за лечебни, про-
филактични, питейни и хигиенни нужди (ДВ, 
бр. 88 от 2000 г.) и забраните и ограниченията 
в Плана за управление на речните басейни в 
Дунавския регион 2016 – 2021 г. за съоръже-
нията за питейно-битово водоснабдяване на 
село Върбешница, за които няма определена 
санитарно-охранителна зона (мярка с код DW_1, 
действие DW_1-4 от раздел 7, приложение 7.27 
от Плана за управление);
6.4.4. да извършва всички дейности по пре-
доставената концесия в съответствие с устано-
вените технически и технологични стандарти;
6.4.5. да не изгражда сгради и трайни съо-
ръжения върху земята, на която или под която 
е находището на подземните богатства;
6.4.6. да спазва указанията, давани от ми-
нистъра на енергетиката при съгласуване на 
проектите за добив;
6.4.7. да изпълнява одобрените и изискващи 
се рекултивационни мероприятия;
6.4.8. да не разкрива и да не предоставя на 
трети лица документация и информация по 
чл. 13 ЗПБ, свързана с обекта на концесията, 
без изрично писмено съгласие от министъра 
на енергетиката.
6.5. За упражняване на правата и за из-
пълнение на задълженията по концесията 
не се изискват задължителни подобрения в 
находището.
6.6. Концесионерът може да упражнява 
правата, произтичащи от предоставената кон-
цесия, само върху земя от концесионната площ, 
върху която е придобил съответни права и е 
променил предназначението є при условията 
и по реда на действащото законодателство.
6.7. Концесионерът може да осъществява дей-
ност върху концесионната площ въз основа на 
одобрен и влязъл в сила подробен устройствен 
план, който включва концесионната площ и 
пътните връзки между обекта на концесията 
и местните и/или републиканските пътища.